ตลท.ถกแก้เกณฑ์ดูแลบจ.เดือนนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

เน้นปรับปรุง3เรื่องใหญ่เข้มข้น หุ้นอยู่ในไอซียูต้องแก้ให้จบ7ปี
โพสต์ทูเดย์ — ตลาดหลักทรัพย์ปรับปรุงเกณฑ์ดูแล บจ. ชงเรื่องให้ “จรัมพร” พิจารณาก่อนเสนอเข้าบอร์ด มิ.ย.นี้ 
นายศักรินทร์ ร่วมรังษี ผู้ช่วยผู้จัดการ สายงานกำกับ ตลาดหลักทรัพย์แห่งประเทศไทย (ตลท.) เปิดเผยว่า ฝ่ายกำกับได้มีการปรับปรุงมาตรการกำกับและดูแลการซื้อขายของบริษัทจดทะเบียน (บจ.) ซึ่งได้รับการอนุมัติจากผู้จัดการตลาดหลักทรัพย์คนก่อนแล้ว แต่เมื่อนายจรัมพร โชติกเสถียร เข้ามาเป็นผู้จัดการตลาดคนใหม่จึงต้องนำเรื่องเสนอให้พิจารณาอีกครั้งก่อนจะนำเสนอเพื่อขออนุมัติจากที่ประชุมคณะกรรมการ (บอร์ด) ภายในเดือน มิ.ย.นี้
สำหรับมาตรการที่มีการปรับปรุงมี 3 เรื่อง คือ 1.การเปิดเผยข้อมูลของ บจ. เช่น การให้ความช่วยเหลือทางการเงินแก่บุคคลอื่นหรือนิติบุคคลอื่นที่ไม่ใช่เป็นการดำเนินธุรกิจปกติและไม่ได้รับชำระหนี้ การกู้ยืมเงินหรือออกตราสารหนี้แล้วผิดนัดชำระหนี้ การปรับปรุงแบบรายงานการเพิ่มทุน ในการเสนอขายหุ้นแบบเฉพาะเจาะจง (พีพี)
2.การปรับปรุงเกณฑ์รับหลักทรัพย์ และ 3.ปรับปรุงแนวทางดำเนินการกับบริษัทที่เข้าข่ายอาจถูกเพิกถอนด้วยเหตุฐานะทางการเงินและผลดำเนินงาน
“ตลาดหลักทรัพย์จะแก้เกณฑ์การเพิกถอนบริษัทที่อยู่ในกลุ่มบริษัทจดทะเบียนที่แก้ไขการดำเนินงานไม่ได้ภายในกำหนด (NPG) หากไม่สามารถแก้ไขสถานะให้สามารถกลับมาซื้อขายได้ภายใน 7 ปี นับตั้งแต่ระยะเวลาถูกขึ้น NC เป็นเวลา 2 ปี และรวมกับเวลาที่อยู่ในกลุ่ม NPG อีก 5 ปี จากเดิมที่ไม่มีการกำหนดระยะเวลาการอยู่ในกลุ่ม NPG” นายศักรินทร์ กล่าว
นายศักรินทร์ กล่าวว่า หากเกณฑ์ดังกล่าวได้รับการอนุมัติจากบอร์ด จะให้เวลา บจ.ปรับตัวประมาณ 12 เดือนก่อนจะบังคับใช้จริง โดยจะเริ่มต้นนับหนึ่งสำหรับ บจ. ในกลุ่ม NC จนครบระยะเวลา 7 ปี แต่สำหรับบริษัทที่อยู่ในกลุ่ม NPG อยู่แล้วจะนับไปอีกเป็นเวลา 5 ปี หากไม่สามารถพลิกสถานะการเงินของบริษัทได้ ก็จะถูกเพิกถอนออกจากการเป็นตลาดทันที
“เราสำรวจความคิดเห็น บจ. เรื่องเกณฑ์การดูแลบริษัทในกลุ่ม NPG แล้ว ซึ่งมีความคิดเห็นหลากหลาย และบริษัทที่อยู่ในกลุ่ม NPG กลับเห็นว่าระยะเวลาในการให้แก้ไขนั้นสั้นเกินไป ซึ่งตลาดเห็นว่าในต่างประเทศไม่มีที่ไหนให้เวลานานเหมือนตลาดหุ้นไทย
ดังนั้น ในปีหน้าตลาดหลักทรัพย์จะเพิ่มค่าธรรมเนียมกับบริษัทที่กระจายการถือหุ้นรายย่อย (ฟรีโฟลต) ไม่ครบถ้วนตามเกณฑ์ หลังจากผ่อนผันมาเป็นเวลา 2 ปีแล้ว แต่บริษัทที่มีฟรีโฟลตต่ำกลับไม่มีพัฒนาการที่จะแก้ไข m